JUTROS je došlo do požara u Hrvatskom institutu za istraživanje mozga u Zagrebu.

Oko 10:30 Ured za upravljanje u hitnim situacijama dobio je dojavu o požaru u prostoru Hrvatskog instituta za istraživanje mozga, na zagrebačkoj Šalati.

Jedna osoba ozlijeđena

Izlaskom na teren utvrđeno je da je došlo do manjeg požara u laboratoriju kojeg su zaposlenici sami ugasili, i to, kako se neslužbeno doznaje, nakon nezgode pri radu s kemikalijama.

Tekst se nastavlja ispod oglasa

Nažalost, jedna osoba je opečena i zbrinuta u Klinici za traumatologiju.

Na mjesto događaja izašli su Nastavni zavod za hitnu medicinu Grada Zagreba, Policijska uprava zagrebačka, 13 vatrogasaca Javne vatrogasne postrojbe Grada Zagreba i Ured za upravljanje u hitnim situacijama.